**Privātās pirmsskolas izglītības iestādes**

**“Ketes māja”**

**pašnovērtējuma ziņojums**

|  |  |
| --- | --- |
| Rīga, 2023. gada 31. oktobris |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Pirmsskolas izglītības programma | 01011111 | Miesnieku iela 11 Rīga,  LV-1050 | V\_4330 | 19.03.2021. | 70 | 79 |
| Pirmsskolas izglītības programma | 01011111 | Mazā Nometņu 3-82, Rīga, LV-1002 | V\_4330 | 19.03.2021. | 14 | 15 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā:
     1. dzīvesvietas maiņa: 6 bērni;
     2. vēlme mainīt izglītības iestādi: 7 Ukrainas iedzīvotāji atrada bērnudārzu tuvāk mājām, 4 bērni - sakarā ar vecāku iekšējās kārtības neievērošanu, 2 bērni nespēja adaptēties, 3 bērni sagaidīja vietu pašvaldības bērnudārzā;
     3. cits iemesls - 2 bērniem no Taizemes vecāki tika norīkoti darbam citā pilsētā, 1 bērns nevarēja turpināt bērnudārza gaitas, jo vecāki nevarēja atrast piemērotu asistentu, 4 bērni Āgenskalna filiālē ierobežotā vecumposma dēļ (līdz 5 gadi) atrada bērnudārzu citviet atbilstoši vecumposmam.

Kopā 29 bērni dažādu iemeslu dēļ mācību gada laikā pārtrauca mācības PPII “Ketes māja”. Ar visiem vecākiem tika veiktas individuālas pārrunas, lai izprastu iemeslu šai situācijai.

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 | 0 |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 4 | Asistenti bija pastāvīgi visu mācību gadu |

1. **Izglītības iestādes darbības pamatmērķi un prioritātes**
   1. **Izglītības iestādes misija** – sadarbojoties ar vecākiem, radīt drošu, bērna attīstību veicinošu vidi atbildīga, pašdisciplinēta, pašmotivēta, radoša, zinātkāra un citus cilvēkus cienoša bērna izaugsmei.

Mūsu pirmsskolas izglītības iestādē realizējam mūsdienās aktuālās pedagoģiskās idejas un principus, kurus mēs esam izmantojuši un ar labiem rezultātiem pārbaudījuši savā ikdienas darbā jau 14 gadus.

* 1. **Izglītības iestādes vīzija** - KM ir vieta, kur, godinot latviešu tradīcijas, nodrošina kvalitatīvu pirmsskolas izglītību katram bērnam, veicina bērnu pašattīstību, attīsta pašmotivāciju un pašdisciplīnu, māca būt draudzīgiem, kopt veselīgu dzīvesveidu – ēst kvalitatīvu ēdienu un būt fiziski aktīvam. Ciešā sadarbībā ar vecākiem veicinām radošas, sabiedriski aktīvas un atbildīgas, sevi un citus cienošas personības veidošanos, lai nākotnē ar pārliecību iesaistītos mūsdienu mainīgajā pasaulē, rūpētos par sevi, tuviniekiem, vidi un dabu.
  2. Izglītības iestādes vērtības cilvēkcentrētā veidā –

- **pašdisciplīna**

**- pašmotivācija**

**- pašizaugsme.**

* 1. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 | 1. *kvalitatīvi*   *Darbs pie personāla apmācībām Skola2030 programmas apguvei, savstarpēja pieredzes apmaiņa, hospitējot nodarbības pie pieredzē bagātākajiem pedagogiem.* | *Daļēji sasniegts.*  *Sakarā ar skolotāju studijām un personāla biežu prombūtni slimību vai citu iemeslu dēļ padziļināta programmas apguve tiek bieži atlikta. Šo pašu iemeslu dēļ arī hospitēšana pārcelta vairākkārt.* |
|  | 1. *kvantitatīvi*   *100 % pedagogu padziļināti apguvuši Skola2030 programmu.* | *Daļēji sasniegts.*  *60 % skolotāju apguvuši programmu padziļināti.* |
| Nr.2 | 1. *kvalitatīvi*   *Paaugstināt kompetences skolotāju palīgiem, aicinot tos uz dažādām lekcijām un semināriem, kā arī divas reizes mēnesī tiekoties uz diskusijām par dažādām tēmām, kas tiešā mērā attiecas uz pirmsskolu, dažādām problēmsituācijām un to risinājuma veidiem, kā arī ietver sevī jautājumus par vērtībās balstītu mācību procesu, caurviju prasmēm u.tml.* | *Daļēji sasniegts.*  *Skolotāju palīgi noorganizētajās lekcijās piedalījušies, bet slimību dēļ un personāla mainības dēļ plānotās tikšanās notikušas 1 reizi mēnesī.* |
|  | 1. *kvalitatīvi*   *Viens no izglītības kvalitātes mērķiem ir izveidot vērtēšanas sistēmu, kas būtu ērta lietošanai, uzskatāma un pielietojama ilgstoši. Katrā grupā izveidota šāda sistēma 100%.* | *100% sasniegts. Skolotāji viņiem paredzētos žurnālos veic vērtēšanu.* |

* 1. Informācija, kura atklāj izglītības iestādes darba prioritātes un plānotos sasniedzamos rezultātus **2023./2024. mācību gadā** (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 | 1. kvalitatīvi   **Prioritāte:**  **Lasītprasmes veicināšana, iesaistot vecākus un pedagogu palīgus.**  SR:  lasītprasmes veicināšanas pasākumi izglītības iestādē un izglītojamā mājās veicina šīs jomas kvalitāti mācību procesā |  |
|  | 1. kvantitatīvi   vienu reizi mēnesī visas iestādes telpās tiek atjaunoti mācību uzdevumi lasītprasmes veicināšanai. |  |
| Nr.2 | 1. kvalitatīvi   **Prioritāte:**  **Kvalitatīvas izglītības principu aktualizēšana, izglītojamā vajadzībām attīstošas mācīšanās vides izveide.**  SR:  Mācību vides pilnveidošana ar mācību centriem veicina visu mācību jomu augstākus rezultātus un audzēkņu motivāciju darboties tajos.  Nodrošināti apstākļi izglītojamo iesaistīšanā mācību vides iekārtošanā. |  |
|  | 1. kvantitatīvi   Katrā grupā izveidoti vismaz trīs mācību centri, un lasītprasmes veicināšanai tie katru mēnesi tiek papildināti ar atbilstošiem uzdevumiem kā rezultātā pēc iepriekš izstrādātiem kritērijiem, salīdzinot ar 2022./2023. gadu, lasītprasmes rezultāti uzlabojušies par 20%. |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības (novērtējums|: **LABI)**

|  |  |
| --- | --- |
| Stiprās puses | Turpmākās attīstības vajadzības |
| Mācību pārtraukšana iestādē ir, bet tā nav saistīta ar izglītības iestādes darba kvalitāti, bet ar atsevišķiem gadījumiem, kuri norāda uz pamatotiem iemesliem izglītības iestādes maiņai (piemēram, dzīvesvietas maiņa u.tml.) vai arī vecāku izvēli turpināt izglītības ieguvi cita veida izglītības iestādē subjektīvu iemeslu dēļ. | Dzīvesvietas maiņu nav iespējams kontrolēt, tomēr individuālas sarunas ar vecākiem, kas dodas prom ar saviem bērniem, palīdz konstatēt iestādes stiprās un vājās puses, tāpēc arī turpmāk jāturpina tikties ar vecākiem, lai ievāktu datus iestādes attīstības nolūkos. |
| Izglītības iestāde mācību noslēgumā izzina absolventu vecāku vērtējumu par mācībām, izvērtē iegūto informāciju un pilnveido savu darbību atbilstoši saņemtajai atgriezeniskajai saitei. | Palīdzot grupu skolotājiem ikdienas darbā, vadības komandai zināšanu izvērtēšana 5-6 gadu veciem bērniem dažādās mācību jomās jāveic biežāk kā līdz šim, sākot jau no 1. semestra. Lasītprasmes veicināšanā jāizstrādā individuāli plāni, kā arī jāturpina darbs pie rakstītā burta savlaicīgas mācīšanas. |
| Izglītības iestādē tiek veikts darbs ar izglītojamiem, kam ir zemi mācību sasniegumi, lai nodrošinātu viņu tālāku izglītošanu, atbildību pamatā uzticot pedagogam. | Individuālās pārrunās vai pedagoģiskajās sēdēs ar grupu skolotājiem laicīgi jāapzina problēma un jārīkojas. Vajadzības gadījumā jāpiesaista mentori. |

* 1. Kritērija “Mācīšana un mācīšanās” stiprās puses un turpmākās attīstības vajadzības (novērtējums|: **LABI)**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. Izglītības iestādē katru semestri tiek veikta rotaļnodarbību vērošana ne mazāk kā 50% pedagogu, lai iegūtu objektīvu informāciju par mācīšanas un mācīšanās procesa kvalitāti, ko pamatā veic izglītības iestādes pedagogi un iestādes vadība savstarpējā nodarbību vērošanā. | Atvēlēt vairāk laika pārrunām (individuāli vai pedagoģiskās sēdes laikā) pēc nodarbību hospitēšanas. |
| Izglītības iestāde plāno un ievieš lietpratībā balstīto mācību saturu un izvērtē tā īstenošanas efektivitāti pirmsskolas izglītības iestādē vai pirmsskolas izglītības programmā. Pedagogi kopīgi plāno izglītības satura apguvi, īsteno mācību nodarbības dienas garumā. Pedagogiem pamatā ir skaidrība par jaunā lietpratībā balstītā mācību satura iezīmēm, tā ieviešana ir kvalitatīva. | Katru mēnesi pedagoģiskās sēdes laikā runāt par problēmsituācijām kopā ar kolēģiem, lai kopīgiem spēkiem novērstu tās (\*risinājumi no pieredzējušajiem skolotājiem). |
| Izglītības iestādē individuāli tiek diagnosticēts un sniegts individualizēts atbalsts izglītojamiem, ja tiek konstatēta problēma. Tās nodrošināšanā iesaistās pedagogi un vadība, tomēr atbalsts pamatā tiek nodrošināts izglītojamiem ar speciālām vajadzībām vai izglītojamiem ar mācīšanās grūtībām, vai arī talantīgiem izglītojamiem. Pedagogi sadarbojas ar vadības personālu ikdienas mācību un audzināšanas procesā, ņem vērā vadības sniegto informāciju un ieteikumus un pielāgo mācības konkrētiem izglītojamiem. Informācija par izglītojamiem, kam tiek sniegts atbalsts, tiek apkopota ar grupas skolotāja palīdzību īpašās veidlapās. Izglītības iestāde regulāri izvērtē sniegtā atbalsta efektivitāti, pilnveido atbalsta sistēmu un mērķtiecīgi organizē tikšanās reizes ar vecākiem, lai sniegtu atbalstu. | Turpināt darbu pie personāla informēšanas darbam ar individualizētu atbalstu izglītojamiem, ja tiek konstatēta problēma (uzvedības traucējumi, speciālās vajadzības u.tml.) |
| Izglītības iestāde ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Tā ir sistēmiska un atklāta. Pedagogi pamatā izprot mācību sasniegumu vērtēšanas kārtību un ievēro to. Izglītojamie un to vecāki ir informēti par mācību sasniegumu vērtēšanas kārtību, lielākajā daļā izprot formatīvās un summatīvās vērtēšanas atšķirības un sasniedzamos rezultātus. Izglītības iestādes vadība sekmīgi risina problēmsituācijas, kuras rodas saistībā ar mācību sasniegumu vērtēšanu. | Turpināt darbu pie vecāku izpratnes veidošanas par formatīvās un summatīvās vērtēšanas atšķirībām un sasniedzamajiem rezultātiem (vecāku sapulcēs, individuālajās sarunās vai vēstulēs, izmantojot vecāku apziņošanu caur lietotni eliis.lv) |
| Pedagogi sniedz dažādu atgriezenisko saiti izglītojamiem, ņemot vērā izglītojamo mācīšanās vajadzības. | Turpināt darbu pedagogiem pie dažādām metodēm, izsakot atgriezenisko saiti. Darīt to regulāri dienas, nedēļas un mēneša ietvaros. |
| Attālinātajās mācībās šogad nevajadzēja piedalīties. |  |

* 1. Kritērija “Izglītības programmu īstenošana” stiprās puses un turpmākās attīstības vajadzības ((novērtējums: **LABI)**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde ir aktualizējusi un nodrošinājusi šādas informācijas pieejamību VIIS: izglītības iestādes nolikums, kurā iekļauta aktuālā informācija par izglītības iestādes darbību un izglītības programmas īstenošanu |  |
| Izglītības iestāde savā vai tās dibinātāja tīmekļa vietnē ir ievietojusi izglītības iestādes pašnovērtējuma ziņojuma publiskojamo daļu. |  |
| Izglītības iestāde īsteno mūsdienīgu, aktuālu un pieprasītu izglītības programmu. Īstenojot izglītības programmu, tiek ņemtas vērā tiesību aktos noteiktās prasības un citi faktori (piemēram, izglītojamo aktuālās vajadzības, intereses, prasmes un priekšzināšanas, jaunākās izglītības attīstības tendences, izmaiņas darba tirgus vajadzībās un nozaru attīstībā). Izglītības programmas aktualizēšanā tiek izmantoti dažādi aktuālie pētījumi pedagoģijā, profesionāļu redzējums un viedoklis, tādējādi izglītības programma izglītojamiem nodrošina iespējas apgūt mūsdienīgas nepieciešamās zināšanas, prasmes un kompetences. | Jaunajā mācību gadā jāturpina pedagogu iesaiste digitālo līdzekļu apguvē un mākslīgā intelekta iespēju izmantošanā. |
| Izglītības iestādē lielākajai daļai iesaistīto (piemēram, administrācijai, pedagogiem, atbalsta personālam, dibinātājiem) ir vienota izpratne par tās īstenotās izglītības programmas mērķiem un tuvāko gadu laikā sasniedzamajiem rezultātiem atbilstoši izglītības satura apguves plānojumam. Izglītības iestāde ne retāk kā reizi gadā izvērtē izglītības satura apguves kvalitāti, ņem vērā izglītojamo ikdienas mācību sasniegumus. | Konstatēto nepieciešamo pārmaiņu ieviešana izglītības procesa īstenošanā ne vienmēr ir regulāra. Lai gan to ievieš lielākā daļa pedagogu, nepieciešams mērķtiecīgāks darbs pie jauno pedagogu iesaistes lietpratībā balstīta mācību satura apguvē, metodēm un izglītības procesa plānošanas darbiem. |
| Gandrīz visi pedagogi (ne mazāk kā 90%) plānveidīgi sadarbojas izglītības programmas īstenošanā, nodrošinot izglītības programmas mērķu sasniegšanu, tai skaitā nepieciešamo starppriekšmetu saikni, starpdisciplināro mācīšanos, caurviju prasmju, vērtību un tikumu apguvi. Gandrīz visi pedagogi (ne mazāk kā 90%) izprot savu lomu un vietu izglītības programmas īstenošanā, uzticas saviem kolēģiem, spēj minēt piemērus savstarpējai sadarbībai, skaidrot, kā konkrētajā mācību gadā īstenojamais mācību saturs iekļaujas kopējā izglītības programmas mērķu sasniegšanā.  Atbilstoši izglītības programmai un tās specifikai izglītojamiem veidojas vai ir izpratne par attieksmi pret valsts simboliem, patriotismu un lojalitāti Latvijai. | Jāturpina darbs pie kopīgo iestādes audzināšanas mērķu sasniegšanas, kur aktīvi jāiesaista gan iestādes personāls, gan vecāki.  Mācību vidē aktīvāk jāstrādā pie sociālās un pilsoniskās mācību jomas centriem. |
| Izglītības iestāde izvērtē darba plānā iekļauto pasākumu un aktivitāšu efektivitāti, tomēr dažkārt plānoto aktivitāšu skaits ir pārāk liels, un tas var ietekmēt izglītības programmas īstenošanas apjomu un kvalitāti. Kopumā izglītības iestādē organizētie mācību vai ārpusstundu pasākumi ir pārdomāti, iekļaujas izglītības programmas mērķu sasniegšanā un papildina ikdienas mācību un audzināšanas procesu. Pedagogiem ir vienota izpratne par to, kādēļ tiek rīkots konkrētais pasākums (piemēram, ekskursija, konkurss vai sporta diena utt.) un kāds ir tā mērķis. Atbildība par mācību vai ārpusstundu pasākumiem pamatā ir pedagogiem vai vadības darbiniekiem. | Aktīvāk jāiesaistās konkursos, jāturpina darbs pie pedagoģiskā personāla informēšanas, kā labāk sasaistīt konkursus vai citus pasākumus ar konkrēto mēneša aktualitāti vai tēmu. |
| Mācību gada un mācību posmu sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums un šajā laikā paveiktais. Izglītības iestādes vadība iesaistās un risina gadījumus, kad tiek konstatētas problēmas, pēc nepieciešamības uzklausot visas iesaistītās puses (piemēram, skolotājus, skolotāju palīgus, vecākus u.tml.). | Izglītības iestādes darba organizācija ir plānota tā, lai izglītojamiem un pedagogiem ir iespējams savlaicīgi ierasties uz mācību nodarbībām, sagatavoties tām (metodiskās stundas) un visu paredzēto laiku veltīt produktīvam mācību darbam, tomēr jāturpina darbs pie vecāku informēšanas par savlaicīgu bērnu atvešanu uz iestādi, lai netiktu kavēts mācību process, kā arī savlaicīgi jāreaģē uz tām problēmsituācijām, kad mācību process tiek kavēts, jo kādam no audzēkņiem vajadzīgs asistents vai individuāla pieeja. |
| Izglītības iestāde nodrošina kvalitatīvu izglītības programmas apguvi visās izglītības programmas īstenošanas vietās (t.sk. Āgenskalna filiālē), to apliecina izglītības iestādes pašvērtēšanas rezultāti, definētie izglītības programmas kvalitātes mērķi un sasniegtie rezultāti, kā arī atklāj izglītības iestādes veiktais izglītības programmas salīdzinošais kvalitātes izvērtējums visās tās īstenošanās vietās. Izglītības iestādes pedagogi regulāri sadarbojas izglītības programmas īstenošanā un metodiskajā darbā, īstenojot vienotu organizatorisko, didaktisko un metodisko pieeju visās izglītības programmas īstenošanas vietās. Visās izglītības programmas īstenošanas vietās ir atbilstošs un vienlīdz kvalitatīvs nodrošinājums ar resursiem un infrastruktūru. | Biežāk organizēt filiāļu darbinieku pieredzes apmaiņas braucienus un nodarbību novērošanas iespējas. |
| Izglītības iestāde sadarbībā ar dibinātāju ir izvērtējusi savus sasniedzamos rezultātus attiecībā uz piedāvāto izglītības programmu, ņemot vērā: esošo / potenciālo izglītojamo skaitu izglītības programmā, pedagogu pieejamību un iestādes iespēju nodrošināt optimālu noslodzi pedagogiem, tuvākās izglītības iestādes, kurās tiek piedāvāta līdzīga veida izglītības programma un tajās pieejamā infrastruktūra un materiāltehniskie resursi kvalitatīvai izglītības programmas īstenošanai salīdzinošā skatījumā, izglītojamo mācību sasniegumus ikdienas darbā, izglītojamo sasniegumus ikdienā. | Iegūtie izvērtējuma rezultāti norāda uz vienu līdz diviem iespējamajiem izaicinājumiem, kas liecina par nepieciešamību pilnveidot izglītības programmas īstenošanas kvalitāti tuvāko 2 gadu laikā. Tas saistīts ar vērtēšanas sistēmu un mācību vides uzlabošanu, pakāpeniski pilnveidojot mācību jomu centrus grupās. |

**4. Informācija par lielākajiem īstenotajiem projektiem par 2022./2023. mācību gadā**

* 1. Nav

1. **Informācija par institūcijām, ar kurām noslēgti sadarbības līgumi** 
   1. “Care Lat” – asistentu pakalpojumi personām ar invaliditāti
   2. “LCreative” - logopēda pakalpojumi (No 01.09.2023. līgums pārtraukts)
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

Jau otro gadu turpinām darbu pie:

1. kompetencēs balstīta mācību procesa pakāpeniskas ieviešanas;
2. vērtīborientētas audzināšanas;
3. regulāras izglītojamo sasniegumu (fiziskajā, psihiskajā, sociālajā jomā) vērtēšanas;
4. izglītojamo sasniegumu pārrunāšana pedagoģiskās padomes sēdēs, nosakot turpmākos atbalsta pasākumus mācību procesā;
5. veselīga dzīvesveida un veselību veicinošu pasākumu organizēšana izglītības iestādē;
6. izglītības iestādes apkārtnes, kā mācību vietas apzināšanas un izmantošanas iespējas mācību jomu apguvē.
   1. 2-3 teikumi par galvenajiem secinājumiem pēc mācību gada izvērtēšanas.
7. Skolotāji turpina darbu pie sasniedzamo rezultātu formulēšanas un īstenošanas praksē.
8. Svētku organizēšanā turpina vecāku iesaisti.
9. “Runājošās sienas” tapšanā iesaista bērnus un dažādo metodes, kā to veidot.
10. Asistentu piesaiste bērniem ar invaliditāti turpina uzlabot bērnu sasniegumus un vienā gadījumā ļaus bērnam aiziet uz skolu bez asistenta vajadzības.
11. Skolotāju informētība par iekļaujošo izglītību ļauj ātrāk izvērtēt bērna vajadzības un ātrāk rosina vecākus meklēt speciālistus turpmākai sadarbībai.
12. Skolotāju sadarbība ar skolotāju palīgiem, kuri arī ir apguvuši pamata zināšanas par bērnu attīstības īpatnībām, ļauj veiksmīgāk plānot rotaļnodarbības visas dienas garumā.
13. **Citi sasniegumi**
    1. Jebkādi citi sasniegumi, par kuriem vēlas informēt izglītības iestāde.
14. Āgenskalna filiālē, kas izveidota 2022. gada ziemā ir tikušas izremontētas grupas telpas, un mācību vide ir pielāgota bērniem vecumam no 1.5 – 5 gadu vecumam. Tajā tiek ievērots “Ketes mājas” dienas ritms, skolotāja izmanto “Ketes mājas” ierasto mācību metodiku un vadās pēc iestādes pamatprincipiem un vērtībām.
15. Pabeigts darbs pie jaunas ēdienkartes izstrādes un ieviestas praksē jaunas tehnoloģiskās kartes ar samazinātu cukura un sāls daudzumu bērniem veselīgākā veidā saskaņā ar jaunajiem MK 27.09.2022. noteikumiem Nr. 606.
16. Sadarbība ar psiholoģi Ivetu Aunīti problēmsituāciju risināšanā, vairākkārt rīkotas ģimeņu tikšanās kopīgās sanāksmēs.
17. Pilnveidojot iestādes publisko tēlu, izstrādāta Stila grāmata.
18. Norisinājušās vairākas supervīzijas sesijas ar supervizori, izglītības eksperti Ingu Pāvulu.
19. Paplašināta mācību metodisko līdzekļu krātuve un uzlabota vide skolotājiem metodiskā darba veikšanai
20. Izveidota izglītības iestādes padome.
    1. Izglītības iestādes galvenie secinājumi par izglītojamo sniegumu ikdienas mācībās.

Izglītojamie, kuri tiek gatavoti skolai (6-7 gadi) uzrāda labus rezultātus matemātikas jomā, vidēji rezultāti lasītprasmē un rakstītprasmē. Galvenokārt, izrāda augstu motivāciju darboties radoši, ir zinātkāri un prot sadarboties un uzņemas iniciatīvu. Vērtējot izglītojamos, novērotas augstas pašvadīta darba prasmes, sākot ar jaunākajām grupām.

*PPII “Ketes māja” vadītāja Sintija Šteinberga*